## Pravilnik o izmjenama Pravilnika o načinu izračuna kapitala, jamstvenog kapitala i adekvatnosti kapitala društava za osiguranje i društava za reosiguranje

### NN 73/2013 (18.6.2013.), Pravilnik o izmjenama Pravilnika o načinu izračuna kapitala, jamstvenog kapitala i adekvatnosti kapitala društava za osiguranje i društava za reosiguranje

HRVATSKA AGENCIJA ZA NADZOR FINANCIJSKIH USLUGA

1468

Na temelju članka 101. točaka 1., 2., 3. i 9. te članka 103. stavka 1. točaka 1. i 2.. i stavka 3. Zakona o osiguranju (»Narodne novine« broj 151/05, 87/08, 82/09 i 54/13), Hrvatska agencija za nadzor financijskih usluga na sjednici Upravnog vijeća održanoj 29. svibnja 2013. godine donosi

PRAVILNIK

O IZMJENAMA PRAVILNIKA O NAČINU IZRAČUNA KAPITALA, JAMSTVENOG KAPITALA I ADEKVATNOSTI KAPITALA DRUŠTAVA ZA OSIGURANJE I DRUŠTAVA ZA REOSIGURANJE

Članak 1.

U Pravilniku o načinu izračuna kapitala, jamstvenog kapitala i adekvatnosti kapitala društava za osiguranje i društava za reosiguranje (»Narodne novine« broj 97/09, 42/10, 91/11 i 39/12) u članku 1. alineji 1. iza riječi »Zakon – Zakon o osiguranju (»Narodne novine« br. 151/05, 87/08, 82/09)« brišu se i dodaju se riječi »Zakon – Zakon o osiguranju (»Narodne novine« br. 151/05, 87/08, 82/09 i 54/13)«.

Članak 2.

U članku 5. stavku 5. iza riječi »ne smije biti manji od: »briše se cijeli tekst te se dodaje novi:

• »iznosa 18.750.000,00 kuna ako društvo obavlja poslove osiguranja samo iz pojedine vrste neživotnih osiguranja,

• iznosa 27.750.000,00 kuna ako društvo obavlja poslove osiguranja iz svih vrsta neživotnih osiguranja ili pojedine vrste osiguranja iz članka 3. stavka 2. točke 10. do 15. Zakona,

• iznosa 27.750.000,00 kuna ako društvo obavlja poslove životnih osiguranja. »

U članku 5. stavku 6. iznos 22.500.000 zamjenjuje se iznosom 25.500.000,00.

U članku 5. stavak 7. mijenja se i glasi:

»Iznosi iz stavaka 5. i 6. ovoga članka mijenjaju se sukladno članku 100. stavcima 5. i 6. Zakona.«

U članku 5. stavak 8. briše se.

U članku 5. stavci 9., 10., 11., 12., 13. i 14. postaju stavci 8., 9., 10., 11., 12. i 13.

U članku 5. stavku 11. riječ »propisan stavkom 9.« mijenjaju se riječima »propisan stavkom 8.“, a riječ »propisan stavkom 10.« mijenjaju se riječima »propisan stavkom 9.«.

Članak 3.

U članku 6. stavku 1. iza riječi »članka 105. Zakona« brišu se riječi »o osiguranju«.

Članak 4.

U članku 7. stavku 1. točki 2. alineji 1. riječi »zakonske rezerve, propisane člankom 222. Zakona o trgovačkim društvima« mijenjaju se riječima »zakonske rezerve, propisane Zakonom o trgovačkim društvima«.

U članku 7. stavku 1. točki 2. alineji 3. riječi »ostale rezerve, propisane člankom 220. Zakona o trgovačkim društvima« zamjenjuju se riječima »ostale rezerve, propisane Zakonom o trgovačkim društvima«.

U članku 7. stavku 1. točki 4. riječi »sukladno odredbama članka 233. Zakona o trgovačkim društvima« zamjenjuju se riječima« sukladno Zakonu o trgovačkim društvima«.

Članak 5.

U članku 8. stavak 1. mijenja se i glasi:

»Društvo za osiguranje odnosno društvo za reosiguranje može uključiti podređeni dužnički kapital u dopunski kapital samo pod uvjetom prethodno dobivene suglasnosti Agencije.«

U članku 8. stavak 2. mijenja se i glasi:

»Društvo za osiguranje odnosno društvo za reosiguranje Agenciji podnosi zahtjev za izdavanje suglasnosti iz stavka 1. ovog članka najkasnije u roku od 60 dana prije namjeravanog uključenja podređenog dužničkog kapitala u dopunski kapital.«

U članku 8. stavak 3. mijenja se i glasi:

»Uz zahtjev iz stavka 2. ovog članka društvo za osiguranje odnosno društvo za reosiguranje dužno je Agenciji priložiti sljedeću dokumentaciju:

a) nacrt ugovora vezanog za izdavanje podređenog dužničkog kapitala,

b) projekcije poslovanja iz članka 6. stavka 4. ovog Pravilnika na način propisan člankom 5. ovog Pravilnika.«

Članak 6.

U članku 12. stavak 4. mijenja se i glasi:

»Analitičke podatke za imovinu iz stavka 1. ovoga članka društvo za osiguranje, odnosno društvo za reosiguranje dužno je dostaviti na način propisan Pravilnikom o vrstama i obilježjima imovine za pokriće tehničkih pričuva, pravilima za disperziju i ograničenje ulaganja imovine za pokriće tehničkih pričuva, njihovom vrednovanju, usklađenosti, pravilima za upotrebu izvedenih financijskih instrumenata te načinu i rokovima izvješćivanja koji je na snazi.«

Članak 7.

Ovaj Pravilnik stupa na snagu 1. srpnja 2013. godine.

Klasa: 011-02/09-04/55

Urbroj: 326-660-13-5

Zagreb, 29. svibnja 2013.

Predsjednik Upravnog vijeća

Petar-Pierre Matek, v. r.

Pravilnik, NN 73/2013-1468